Sukilėlių supiltas piliakalnis
Pasakoja žmonės, kad sukilimo metais sukilėliai kepurėmis supylė labai didelį piliakalnį, kurį dabar vadina Buteikių piliakalniu. Toje vietoje buvo smarkūs mūšiai. Netoli to piliakalnio yra Giltinės pieva, praminta, kad joje žuvo daug rusų ir sukilėlių. Toje pievoje naktigoniams vaidendavosi: girdėdavo mažo vaiko verksmą. Kada vienas naktigonių paklausė: „Ko verki ir ko tau reikia?“, tai jam kažkas atsakė: „Noriu krikšto!“ Tada tas bernas pasakė: „Tavo vardas bus Giltinė“. Po to jau niekas daugiau nesivaidendavo.

Buteikių piliakalnis yra Kurklių valsčiuje, Ukmergės apskrityje.

Padavimai
Padavimai apie piliakalnius